Daniela Anschütz-Thoms

Daniela Anschütz-Thoms, boren Anschütz, (* 20. November 1974 in Erfurt) is en ehmalge düütsch Iesflinklöperin.

Siet 1984 bedreev de Fru ut Döringen all dat Iesflinkloopen. 1993/94 wurr se düütsch Junioren-Meesterin in’ Mehrkamp. Tallriek vördere Platzeerungen bi Düütsch, Europa- un Weltmeesterschapen, as ok Olympisch Spelen geev dat dornah. 2001/02 un 2002/03 wurr se Düütsch Meesterin över 5000 m. 2004/05 wurr se dat nochmal un tosommen mit Sabine Völker un Anni Friesinger Weltmeesterin in’ Teamloop.

An’ 16. Februar 2006 wunn Anschütz-Thomas tosommen mit Anni Friesinger un Claudia Pechstein das Finale in de Team-Verfolgungsloop bi de Olympisch Winterspelen 2006 in Turin tegen dat Team ut Kanada - dat eerste Iesflinkloop-Gold für Düütschland in Turin un bi de Olympia-Premiere in disse Disziplin.

Bi de Mehrkampweltmesterschapen 2008 in Berlin keem Daniela Anschütz-Thoms as beste Düütsche up den 6. Platz.

Bi de Olympisch Winterspelen 2010 in Vancouver harr se as Eenzellöperin en 4. Platz as best Ergebnis, in de Team-Verfolgung wunn se aber tosommen mit Stephanie Beckert un Katrin Mattscherodt de Goldmedaille.

An' 17. Juli 2010 hett se ehrn Afscheed vun den Leistungssport verklort. Anschütz-Thoms hett Afkaatsgehilfin leehrt. Se is verheiraadt. 

 Iesflinkloop-Weltcup-Platzeerungen 
Platzeerung100 m500 m1000 m1500 m3000 m5000 mTeam1. Platz       4  2. Platz    2  1  1  1  3. Platz    2  2  2  1 Top 10    21  24  6 
(Stand: 12. August 2008)

 Weblenken 
 Statistik un Fotos up de Siet vun de DESG
 Statistik bi Skateresults
 Statistik bi effesport (nld.)

Kategorie:Fru
Kategorie:Börger von Düütschland
Kategorie:Iesflinklöper
Kategorie:Olympiadeelnehmer (Düütschland)
Kategorie:Boren 1974